
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 32/2005 pentru ratificarea Acordului de compensare între România şi Banca Internaţională pentru Reconstrucţie şi Dezvoltare privind Proiectul de privatizare a societăţilor comerciale filiale de distribuţie şi furnizare a energiei electrice „Electrica Banat” – S.A. şi „Electrica Dobrogea” – S.A., semnat la Bucureşti la 20 aprilie 2005, în legătură cu garanţia parţială de risc acordată de Banca Internaţională pentru Reconstrucţie şi Dezvoltare şi aprobarea acordurilor care compun garanţia parţială de risc, cu care comisia noastră a fost sesizată în fond cu adresa Biroului Permanent nr.  PL.X. 163 din 9 mai 2005.
	PREŞEDINTE,

Mihai Nicolae Tănăsescu

RAPORT
asupra proiectului de Lege privind aprobarea Ordonanţei de urgenţă
a Guvernului nr. 32/2005 pentru ratificarea Acordului de compensare
între România şi Banca Internaţională pentru Reconstrucţie şi
Dezvoltare privind Proiectul de privatizare a societăţilor
comerciale filiale de distribuţie şi furnizare a energiei electrice
„Electrica Banat” – S.A. şi „Electrica Dobrogea” – S.A., semnat la
Bucureşti la 20 aprilie 2005, în legătură cu garanţia parţială de risc
acordată de Banca Internaţională pentru Reconstrucţie şi Dezvoltare
şi aprobarea acordurilor care compun garanţia parţială de risc

Cu adresa nr. PL.X. 163 din 09 mai 2005, Biroul permanent, conform art. 89 şi 108 din Regulamentul Camerei Deputaţilor, republicat,  a sesizat, în procedură de urgenţă,  pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 32/2005 pentru ratificarea Acordului de compensare între România şi Banca Internaţională pentru Reconstrucţie şi Dezvoltare privind Proiectul de privatizare a societăţilor comerciale filiale de distribuţie şi furnizare a energiei electrice „Electrica Banat” – S.A. şi „Electrica Dobrogea” – S.A., semnat la Bucureşti la 20 aprilie 2005, în legătură cu garanţia parţială de risc acordată de Banca Internaţională pentru Reconstrucţie şi Dezvoltare şi aprobarea acordurilor care compun garanţia parţială de risc.

La  întocmirea raportului s-au avut în vedere avizele Consiliului Legislativ Comisiei pentru industrii şi servicii şi Comisiei pentru politică economică, reformă şi privatizare.
Prezentul Proiect de Lege are ca obiect de reglementare ratificarea Acordului de compensare între România şi Banca Internaţională pentru Reconstrucţie şi Dezvoltare privind Proiectul de privatizare a societăţilor comerciale filiale de distribuţie şi furnizare a energiei electrice S.C. ”Electrica Banat” – S.A. şi S.C. „ Electrica Dobrogea” – S.A., semnat la Bucureşti la 20 aprilie 2005.

Acordul de compensare reglementează garanţia parţială de risc acordată de Banca Internaţională pentru Reconstrucţie şi Dezvoltare prin care se garantează, pe o perioadă de 5 ani de la data transferului dreptului de proprietate asupra acţiunilor care fac obiectul contractelor de privatizare, în numele şi în contul statului român, până în limita sumei de 60 milioane euro, precum şi dobânzile şi alte costuri aferente, riscurile decurgând din modificarea, abrogarea cadrului de reglementare, neaplicarea sau aplicarea incorectă a reglementărilor privitoare la distribuţia şi furnizarea de energie electrică adoptate de Autoritatea Naţională de Reglementare în domeniul Energiei.

Mecanismul privind acoperirea riscurilor de reglementare specifice în sectorul distribuţiei şi furnizării de energie electrică a fost propus investitorului Enel SpA., deoarece acesta luase în calcul în oferta sa un risc de reglementare relativ mare, care conducea la creşterea indicatorului numit „Rată de Recuperare Reglementată” la un nivel de peste 14% şi respectiv 12% în primele două perioade de reglementare. Astfel de valori ar fi dus la influenţarea tarifelor la consumatori, fiind în detrimentul dezvoltării economice generale. Pentru a păstra preţul din oferta Enel SpA., dar scăzând indicatorul amintit la valori rezonabile (12%, respectiv 10%) a fost necesară eliminarea parţială a riscului de reglementare perceput de Enel SpA., prin oferirea unei garanţii parţiale de risc de reglementare.

Faţă de suma iniţială a tarifului pentru următorii 8 ani, estimată doar pentru cele două societăţi comerciale filiale ale S.C. Electrica – S.A. la aproximativ 50 milioane euro, s-a găsit o formulă care reduce această sumă de aproape 10 ori, fără a lua în considerare şi efectul la nivel naţional, având în vedere că indicatorul de recuperare menţionat este unul sectorial, aplicat pentru toate societăţile de distribuţie şi furnizare a energiei electrice din ţară.

Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor, domnul Alissandru Dan – secretar de stat la Ministerul Economiei şi Comerţului, domnul Neagoe Robert – director general la Ministerul Economiei şi Comerţului şi domnul Voicu Doru – director adjunct privatizare la S.C. Electrica  – S.A Bucureşti. 
La lucrările comisiei au fost prezenţi un număr de 25 deputaţi, din totalul de 26 membri ai comisiei.

Raportul comisiei a fost adoptat cu  unanimitate de voturi.

Proiectul  de lege, potrivit art. 75 din Constituţia României, republicată şi art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege privind aprobarea Ordonanţei de urgenţă a Guvernului nr. 32/2005 pentru ratificarea Acordului de compensare între România şi Banca Internaţională pentru Reconstrucţie şi Dezvoltare privind Proiectul de privatizare a societăţilor comerciale filiale de distribuţie şi furnizare a energiei electrice „Electrica Banat” – S.A. şi „Electrica Dobrogea” – S.A., semnat la Bucureşti la 20 aprilie 2005, în legătură cu garanţia parţială de risc acordată de Banca Internaţională pentru Reconstrucţie şi Dezvoltare şi aprobarea acordurilor care compun garanţia parţială de risc, în şedinţa din data 10.05.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Expert parlamentar,
              Ene Giorgiana

